Քաղաքային իշխանությունն այս հարցում առավել քան հետեւողական է եւ տարվա ընթացքում հիմնանորոգման, մասնակի նորոգման, տարաբնույթ աշխատանքներ կատարվում են բոլոր մանկապարտեզներում: Հերթական բացումը թիվ 15 մանկապարտեզում էր. քաղաքապետարանի ջանքերով սահմանված բոլոր նորմերին համապատասխան վերանորոգվեց, կահավորվեց եւ խոհանոցային գույքով համալրվեց Էջմիածնի քաղաքապետարանի «Զվարթնոց» մանկապարտեզի խոհանոցը: Մանկապարտեզի տնօրենն ու աշխատակիցները ոգեւորված էին. նոր գազօջախ, լվացարան, սննդի համար նախատեսված սեղաններ ու նոր սպասք. այս ամենը ամենասպասված նվերն էր մանկապարտեզի աշխատակիցների համար: